_:nc1c3c4c002594c54b1364fb26f370e59xb0
<http://schema.org/articleBody>
"Комуникационната стратегия ще бъде в посока брандът &quot;Мтел&quot; да стане естествена част от живота на потребителите.Работата на Saatchi&amp;Saatchi с &quot;Мобилтел&quot; започва през май, договорът е за две години.Един от най-големите рекламодатели в страната - &quot;Мобилтел&quot;, сменя рекламната си агенция само няколко месеца след като проведе конкурс и подписа двегодишен договор с независимата българска агенция The Smarts. От началото на май телекомът започна работа с втората класирана на конкурса - Saatchi&amp;SaatchiВ рекламната индустрия най-често рекламодателите са тези, които решават кога и с кого да бъде сменена обслужващата ги агенция. В случая на &quot;Мобилтел&quot; обаче бизнес отношенията им с The Smarts бяха преустановени по желание на агенцията. Като причини за това те посочват &quot;появилите се разминавания в разбирането за това как да се управляват процесите и какъв да бъде крайният резултат от съвместната работа&quot;. От телекома коментираха, че &quot;няма клиент, който локално да решава с коя агенция да работи, да има действащ договор със същата и да обявява търг, ако е доволен от сътрудничеството си с тази агенция&quot;. &quot;Мобилтел&quot; не пожелаха да коментират повече детайли по договора си със The Smarts и причините за прекратяването му, защото &quot;това са чисто търговски взаимоотношения между две компании и не е редно и коректно те да се обсъждат в публичното пространство&quot;.Сега най-големият телеком в страната обръща нова страница, а сътрудничеството със Saatchi&amp;Saatchi ще бъде предизвикателство и за двете страни. Те трябва да отговорят на промените в индустрията и как най-добре да разкажат разширяването на услугите в портфолиото им, така че да задържат и увеличат абонатите си. Потребителите пък от своя страна очакват да виждат комуникация, която, освен да представя качествата на услуга, да бъде персонализирана, да отговаря на нуждите им и да им носи допълнително преживяване. Така основната задача пред &quot;Мобилтел&quot; и Saatchi&amp;Saatchi ще бъде развитие на бранда и съпътстващите го услуги, така че всички те да бъдат възприемани като едно цяло, създавайки стабилна връзка с потребителите.Промени – от услуги към комуникацияПоследните две години промениха много бизнеса на &quot;Мобилтел&quot;. В края на 2015 г. собственикът на компанията - Telecom Austria Group (TAG), реши да засили представянето на телекома във фиксирания сегмент и купи кабелния оператор &quot;Близу&quot;. Може би най-голямата трансформация обаче се случи в началото на тази година. &quot;Трудно е за потребителя да вземе решение за смяна на оператора, защото качеството на услугите и покритието им е много изравнено. Ние търсихме конкурентно предимство, с което да излезем на пазара и да дадем нещо повече на нашите клиенти, и това в случая беше пускането на спортните канали. Така вече даваме възможност на нашите потребители да получат допълнително качествено спортно съдържание, пакетно предложение на преференциална цена и всичките услуги от едно място – мобилна, телевизионна и интернет услуга. Именно налагането на &quot;Мтел&quot; като бранд, предлагащ услуги за дома в комбинация с мобилни, ще бъде фокус и посока на развитие на комуникацията ни&quot;, коментира Петя Стоянова, директор &quot;Маркетинг комуникации&quot; в &quot;Мтел&quot;.Изборът на &quot;Мобилтел&quot; за нова рекламна агенция се основава на желанието им в нейно лице да имат партньор, с който съвместно да развиват бранда във всичките му направления. &quot;За нас ролята на творческата агенция не е на обслужваща и това е една от причините ние да преценим, че ни трябва бизнес партньор с разбиране на потребителя и много идеи, който да ни помага не само в чисто творческото &quot;преразказване&quot; на нашите продуктови оферти и проекти, но и в целия бизнес процес&quot;, обяснява Стоянова. Подобна е и позицията на агенцията Saatchi&amp;Saatchi, част от комуникационната група на Publicis One, чийто стремеж е да участват активно в бизнес трансформацията на телекома, която след това да представят през творчески комуникационни решения. Именно тези сходства в разбиранията за комуникационните партньорски взаимоотношения, както и високите критерии за качество на продукта и екипна работа, посочват като причини от &quot;Мтел&quot; за избора на новата рекламна агенция. &quot;Гледаме на комуникацията на телекомите като на висшата лига. В този сектор конкуренцията е много силна, а динамиката, с която се развива, е на съвсем друго, по-високо ниво&quot;, коментира Георги Гавазов, управител в Saatchi&amp;Saatchi. Той добавя, че рекламата подобно на телекома се променя и ролята й вече не е да се натрапва на хората, а да им помага. &quot;Затова и ние от Saatchi&amp;Saatchi вече не се определяме просто като рекламна агенция, а като компания, която предлага творчески бизнес решения.&quot;През годината &quot;Мобилтел&quot; отново ще съсредоточи рекламните си инвестиции в телевизия, като не планира да увеличава бюджета си за комуникация. &quot;Не планираме увеличение на бюджета тази спрямо миналата година, напротив, бих казала, че сериозно гледаме в посока оптимизацията му. Телевизията си остава основен канал, независимо че нейната роля и ефективност като канал за някои продуктови категории отслабва сериозно. Много ще залагаме на дигиталното ни представяне, увеличаваме натиска и инвестициите в дигиталните медии&quot;, обяснява Петя Стоянова. По данни на компанията за мониторинг на реклама в телевизия и преса Be Admosphere брутните инвестиции на &quot;Мобилтел&quot; в телевизионна реклама през първото тримесечие от годината се равняват на близо 5.3 млн. лв. Другите две телекомуникационни компании - &quot;Теленор&quot; и &quot;Виваком&quot;, остават по-назад по брутни инвестиции в телевизия. Техният тв бюджет е съответно 2.6 млн. лв. и 4.1 млн. лв. за периода януари – март 2017 г.Новото партньорствоСъвместната работа на &quot;Мобилтел&quot; и Saatchi&amp;Saatchi започва през май и според сключения договор ще бъде в продължение на две години. Според Петя Стоянова обаче е изключително важно да се преосмислят ролята и позицията на бранда &quot;Мтел&quot; в живота на потребителя. &quot;С развитието на пазара телеком услугата стана задължителна, неразделна част от нашето ежедневие, тя е като &quot; слънцето и водата&quot;, особено за една част от потребителите. Това води до съвсем различно отношение на клиента към бранда. Ние трябва да преосмислим каква роля искаме да ни бъде отредена в живота на нашия потребител.&quot; Именно заради това фокусът в комуникацията на новите партньори ще бъде поставен върху развитие на бранда &quot;Мтел&quot; в посока той да стане естествена част от живота на потребителите. &quot;Мтел&quot; и останалите телеком брандове са започнали като услуга, която дава възможност да говориш с някого. Това вече не отразява реалните възможности на телекомите. В момента &quot;Мтел&quot; е център на свързаност със света, на изживявания, на забавление. Телевизионните канали на &quot;Мтел&quot; най-лесно го доказват, защото те дават добавена стойност - едно от проявленията на бранда като част от човешките изживявания&quot;, обяснява Гавазов.За да отговорят на очакванията, бизнес и комуникационните планове на &quot;Мобилтел&quot; от Saatchi&amp;Saatchi започват постепенна промяна в начина на работа и организация в агенцията. Те сформират изцяло отделен, нов екип, който ще обслужва телекома. Той е своеобразно разделен на две звена – бизнес и творческо. Творческият екип ще се ръководи от Бари Бранд, който има над 25 години опит в рекламата и комуникациите, работил е по много международни проекти, а последната му позиция е собственик и творчески директор на агенцията Leap Collective в Обединените арабски емирства. &quot;Благодарение на мрежата от контакти на Saatchi и Publicis One успяхме да го привлечем тук като Chief Innovation Officer&quot;, разказва управителят в агенцията. Бизнес обслужването на &quot;Мтел&quot; пък ще се ръководи от Жени Кусарова. Екипът, който ще работи върху творческото бизнес развитие на телекома, ще се състои от общо шестима души. &quot;Това, което виждаме от други пазари, е, че това не е малък екип стига хората да са ефективни и отдадени. Много вярваме в колаборацията и ще продължим да развиваме различни форми на сътрудничество с колегите ни от другите пазари&quot;, допълва Гавазов. !function(e,t,s,i){var n=&quot;InfogramEmbeds&quot;,o=e.getElementsByTagName(&quot;script&quot;),d=o[0],r=/^http:/.test(e.location)?&quot;http:&quot;:&quot;https:&quot;;if(/^/{2}/.test(i)&amp;&amp;(i=r+i),window[n]&amp;&amp;window[n].initialized)window[n].process&amp;&amp;window[n].process();else if(!e.getElementById(s)){var a=e.createElement(&quot;script&quot;);a.async=1,a.id=s,a.src=i,d.parentNode.insertBefore(a,d)}}(document,0,&quot;infogram-async&quot;,&quot;//e.infogr.am/js/dist/embed-loader-min.js&quot;);История на променитеВ средата на миналата година, точно две години след като The Smarts спечелиха конкурса за обслужваща агенция на &quot;Мобилтел&quot;, телекомът проведе конкурс отново за избор на рекламна агенция. Тогава според източници на &quot;Капитал&quot; в надпреварата се включиха BBDO, reforma, Saatchi&amp;Saatchi и The Smarts. Конкурсният бриф, зададен от &quot;Мобилтел&quot;, беше с фокус върху изграждането на цялостна стратегическа комуникационна платформа за марката. През октомври пък от телекома официално обявиха преизбирането на The Smarts като обслужваща рекламна агенция. Гергана Иванова и Радослав Бимбалов, управляващи партньори в агенцията, коментираха, че няколко месеца по-късно взимат решението да прекратят партньорските си взаимоотношения с &quot;Мобилтел&quot;. &quot;Решихме, че не можем да продължаваме да работим за &quot;Мтел&quot;, защото условията на работа и крайният резултат не отговаряха на нашите разбирания и търсения&quot;, уточнява Бимбалов. В рекламната индустрия много рядко се случва агенция да прекрати работата си с клиент, още повече когато той е голям рекламодател с милионен бюджет за реклама. &quot;Не трябва да забравяме обаче, че това все пак са бизнес взаимоотношения на два абсолютно равни партньора и всеки има равно право да ги прекрати&quot;, казва Бимбалов. Въпреки очакванията за спад в приходите след прекратяване на договора с &quot;Мобилтел&quot; от The Smarts смятат, че решението не е било емоционално, а добре премислено и пресметнато. &quot;Това ни дава възможност да преструктурираме екипа си, а енергията, която се освобождава като ресурс, да я пренасочим в нови конкурси и към клиентите, с които продължаваме да работим&quot;, коментира Иванова. Все пак партньорите в агенцията са категорични, че се гордеят с проектите си за телекома през годините и успехите, които са постигнали заедно."
<https://www.capital.bg/biznes/media_i_reklama/2017/05/04/2965074_mobiltel_i_saatchi_-_novata_dvoika_na_reklamniia_pazar/>